CELEX: 32019R0268
Language: el
Date: 2019-02-15 00:00:00
Title: Κανονισμός (ΕΕ) 2019/268 της Επιτροπής, της 15ης Φεβρουαρίου 2019, για την τροποποίηση των κανονισμών (ΕΕ) αριθ. 200/2010, (ΕΕ) αριθ. 517/2011, (ΕΕ) αριθ. 200/2012 και (ΕΕ) αριθ. 1190/2012 όσον αφορά ορισμένες μεθόδους δοκιμών και δειγματοληψίας για σαλμονέλα σε πουλερικά (Κείμενο που παρουσιάζει ενδιαφέρον για τον ΕΟΧ)

18.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 46/11
               
            
         ΚΑΝΟΝΙΣΜΟΣ (ΕΕ) 2019/268 ΤΗΣ ΕΠΙΤΡΟΠΗΣ
         της 15ης Φεβρουαρίου 2019
         για την τροποποίηση των κανονισμών (ΕΕ) αριθ. 200/2010, (ΕΕ) αριθ. 517/2011, (ΕΕ) αριθ. 200/2012 και (ΕΕ) αριθ. 1190/2012 όσον αφορά ορισμένες μεθόδους δοκιμών και δειγματοληψίας για σαλμονέλα σε πουλερικά
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου, της 17ης Νοεμβρίου 2003, για τον έλεγχο της σαλμονέλας και άλλων συγκεκριμένων τροφιμογενών ζωονοσογόνων παραγόντων (1), και ιδίως το άρθρο 4 παράγραφος 1 δεύτερο εδάφιο, το άρθρο 8 παράγραφος 1 δεύτερο εδάφιο και το άρθρο 13 πρώτο εδάφιο,
         Εκτιμώντας τα ακόλουθα:
         
                     (1)
                  
                  
                     Σκοπός του κανονισμού (ΕΚ) αριθ. 2160/2003 είναι να εξασφαλιστεί η λήψη μέτρων για την ανίχνευση και τον έλεγχο της σαλμονέλας και άλλων ζωονοσογόνων παραγόντων σε όλα τα σχετικά στάδια της παραγωγής, της μεταποίησης και της διανομής, ιδίως σε επίπεδο πρωτογενούς παραγωγής, ώστε να μειωθεί ο επιπολασμός τους καθώς και ο κίνδυνος που ενέχουν για τη δημόσια υγεία.
                  
               
                     (2)
                  
                  
                     Ειδικότερα, ο κανονισμός (ΕΚ) αριθ. 2160/2003 προβλέπει τη θέσπιση στόχων της Ένωσης για τη μείωση του επιπολασμού των ζωονόσων και των ζωονοσογόνων παραγόντων του παραρτήματος I στους πληθυσμούς ζώων που παρατίθενται στο εν λόγω παράρτημα. Επιπλέον, καθορίζει ορισμένες απαιτήσεις για τους στόχους αυτούς.
                  
               
                     (3)
                  
                  
                     Οι κανονισμοί (ΕΕ) αριθ. 200/2010 (2), (ΕΕ) αριθ. 517/2011 (3), (ΕΕ) αριθ. 200/2012 (4) και (ΕΕ) αριθ. 1190/2012 (5) καθορίζουν τις απαιτήσεις για τις δοκιμές και τη δειγματοληψία που είναι αναγκαίες ώστε να εξασφαλίζεται η εναρμονισμένη παρακολούθηση κατά την επίτευξη των στόχων της Ένωσης για τη σαλμονέλα στους πληθυσμούς πουλερικών που ορίζονται στον κανονισμό (ΕΚ) αριθ. 2160/2003.
                  
               
                     (4)
                  
                  
                     Η Ευρωπαϊκή Επιτροπή Τυποποίησης (CEN) και ο Διεθνής Οργανισμός Τυποποίησης (ISO) αναθεώρησαν πρόσφατα μια σειρά μεθόδων αναφοράς και ένα πρωτόκολλο για την επαλήθευση της συμμόρφωσης με τους κανονισμούς (ΕΕ) αριθ. 200/2010, (ΕΕ) αριθ. 517/2011, (ΕΕ) αριθ. 200/2012 και (ΕΕ) αριθ. 1190/2012 και, ως εκ τούτου, οι εν λόγω κανονισμοί θα πρέπει να επικαιροποιηθούν αναλόγως. Η επικαιροποίηση θα πρέπει να αφορά ιδίως τις απαιτήσεις για τη χρήση εναλλακτικών μεθόδων υπό το πρίσμα του αναθεωρημένου πρωτοκόλλου του προτύπου αναφοράς EN ISO 16140-2 (επικύρωση εναλλακτικών μεθόδων) και της νέας μεθόδου αναφοράς για την ανίχνευση της σαλμονέλας (EN ISO 6579-1).
                  
               
                     (5)
                  
                  
                     Οι εναλλακτικές μέθοδοι που έχουν επικυρωθεί δεόντως με βάση τις μεθόδους αναφοράς πρέπει να θεωρούνται ισοδύναμες με τις μεθόδους αναφοράς. Η χρήση εναλλακτικών μεθόδων επί του παρόντος περιορίζεται στους υπευθύνους επιχειρήσεων τροφίμων, σύμφωνα με το σημείο 3.4 των παραρτημάτων των κανονισμών (ΕΕ) αριθ. 200/2010, (ΕΕ) αριθ. 517/2011, (ΕΕ) αριθ. 200/2012 και (ΕΕ) αριθ. 1190/2012. Ωστόσο, οι αρμόδιες αρχές θα πρέπει επίσης να έχουν τη δυνατότητα να χρησιμοποιούν εναλλακτικές μεθόδους, δεδομένου ότι δεν υπάρχει λόγος να περιοριστεί η χρήση των δεόντως επικυρωμένων εναλλακτικών μεθόδων μόνο στους υπευθύνους επιχειρήσεων τροφίμων.
                  
               
                     (6)
                  
                  
                     Η αντιπροσωπευτική δειγματοληψία για τον έλεγχο της σαλμονέλας σε σμήνη ορνίθων ωοπαραγωγής του είδους Gallus gallus δεν είναι πάντα πρακτική σε εμπλουτισμένες κλωβοστοιχίες και σε πολυεπίπεδες δομές εκτροφής χωρίς κλωβούς με ιμάντες απομάκρυνσης κοπριάς ανάμεσα σε κάθε επίπεδο, που χρησιμοποιούνται όλο και περισσότερο για τη στέγαση των πτηνών αυτών. Συνεπώς, είναι σκόπιμο να επιτραπεί μια εναλλακτική διαδικασία δειγματοληψίας, που να παρέχει μια πρακτική λύση για τη δειγματοληψία των εν λόγω σμηνών, διατηρώντας παράλληλα τουλάχιστον ισοδύναμη ευαισθησία στις τρέχουσες διαδικασίες δειγματοληψίας.
                  
               
                     (7)
                  
                  
                     Είναι σκόπιμο να προβλεφθεί μεταβατική διάταξη που να παρέχει επαρκή χρόνο στους υπευθύνους επιχειρήσεων τροφίμων για να προσαρμοστούν στα αναθεωρημένα ή νέα πρότυπα CEN/ISO. Η μεταβατική διάταξη θα επιτρέψει επίσης στους υπευθύνους επιχειρήσεων τροφίμων να μειώσουν την επιβάρυνση για την επικύρωση εναλλακτικών μεθόδων σύμφωνα με το νέο πρότυπο EN ISO 16140-2 για τα εργαστήρια και για τους κατασκευαστές συνόλων δοκιμών (κιτ), δεδομένου ότι ορισμένα πιστοποιητικά με βάση το προηγούμενο πρότυπο ISO 16140:2003 μπορεί να εξακολουθούν να ισχύουν έως το τέλος του έτους 2021.
                  
               
                     (8)
                  
                  
                     Συνεπώς, οι κανονισμοί (ΕΕ) αριθ. 200/2010, (ΕΕ) αριθ. 517/2011, (ΕΕ) αριθ. 200/2012 και (ΕΕ) αριθ. 1190/2012 θα πρέπει να τροποποιηθούν αναλόγως.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα φυτά, τα ζώα, τα τρόφιμα και τις ζωοτροφές,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του κανονισμού (ΕΕ) αριθ. 200/2010
            Το παράρτημα του κανονισμού (ΕΕ) αριθ. 200/2010 τροποποιείται σύμφωνα με το παράρτημα I του παρόντος κανονισμού.
         
         
            Άρθρο 2
            Τροποποιήσεις του κανονισμού (ΕΕ) αριθ. 517/2011
            Το παράρτημα του κανονισμού (ΕΕ) αριθ. 517/2011 τροποποιείται σύμφωνα με το παράρτημα II του παρόντος κανονισμού.
         
         
            Άρθρο 3
            Τροποποιήσεις του κανονισμού (ΕΕ) αριθ. 200/2012
            Το παράρτημα του κανονισμού (ΕΕ) αριθ. 200/2012 τροποποιείται σύμφωνα με το παράρτημα III του παρόντος κανονισμού.
         
         
            Άρθρο 4
            Τροποποιήσεις του κανονισμού (ΕΕ) αριθ. 1190/2012
            Το παράρτημα του κανονισμού (ΕΕ) αριθ. 1190/2012 τροποποιείται σύμφωνα με το παράρτημα IV του παρόντος κανονισμού.
         
         
            Άρθρο 5
            Μεταβατική διάταξη
            Έως τις 31 Δεκεμβρίου 2021, οι υπεύθυνοι επιχειρήσεων τροφίμων μπορούν να εφαρμόζουν τις μεθόδους που αναφέρονται στα σημεία 3.2 και 3.4 του παραρτήματος του κανονισμού (ΕΕ) αριθ. 200/2010, στα σημεία 3.2 και 3.4 του παραρτήματος του κανονισμού (ΕΕ) αριθ. 517/2011, στα σημεία 3.2 και 3.4 του παραρτήματος του κανονισμού (ΕΕ) αριθ. 200/2012 και στα σημεία 3.2 και 3.4 του παραρτήματος του κανονισμού (ΕΕ) αριθ. 1190/2012 που εφαρμόζονται προτού τροποποιηθούν από τα άρθρα 1 έως 4 του παρόντος κανονισμού.
         
         
            Άρθρο 6
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Φεβρουαρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 325 της 12.12.2003, σ. 1.
         
            (2)  Κανονισμός (ΕΕ) αριθ. 200/2010 της Επιτροπής, της 10ης Μαρτίου 2010, σχετικά με την εφαρμογή του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου όσον αφορά τον στόχο της Ένωσης για τη μείωση του επιπολασμού οροτύπων σαλμονέλας σε ενήλικα σμήνη αναπαραγωγής του είδους Gallus gallus (OJ L 61 της 11.3.2010, σ. 1).
         
            (3)  Κανονισμός (ΕΕ) αριθ. 517/2011 της Επιτροπής, της 25ης Μαΐου 2011, για την εφαρμογή του κανονισμού (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου όσον αφορά τον στόχο της Ένωσης για τη μείωση του επιπολασμού ορισμένων οροτύπων σαλμονέλας σε σμήνη ωοπαραγωγής του είδους Gallus gallus και την τροποποίηση του κανονισμού (ΕΚ) αριθ. 2160/2003 και του κανονισμού (ΕΕ) αριθ. 200/2010 της Επιτροπής (ΕΕ L 138 της 26.5.2011, σ. 45).
         
            (4)  Κανονισμός (ΕΕ) αριθ. 200/2012 της Επιτροπής, της 8ης Μαρτίου 2012, σχετικά με τον στόχο της Ένωσης για τη μείωση της Salmonella enteritidis και της Salmonella typhimurium σε σμήνη κοτόπουλων κρεατοπαραγωγής, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (ΕΕ L 71 της 9.3.2012, σ. 31).
         
            (5)  Κανονισμός (ΕΕ) αριθ. 1190/2012 της Επιτροπής, της 12ης Δεκεμβρίου 2012, σχετικά με τον στόχο της Ένωσης για τη μείωση της Salmonella Enteritidis και της Salmonella Typhimurium σε σμήνη γαλοπουλών, όπως προβλέπεται στον κανονισμό (ΕΚ) αριθ. 2160/2003 του Ευρωπαϊκού Κοινοβουλίου και του Συμβουλίου (ΕΕ L 340 της 13.12.2012, σ. 29).
      
      
         
            ΠΑΡΑΡΤΗΜΑ I
            Το παράρτημα του κανονισμού (ΕΕ) αριθ. 200/2010 τροποποιείται ως εξής:
            
                        1)
                     
                     
                        Στο σημείο 2.2.2.1, προστίθενται τα ακόλουθα στοιχεία δ) και ε):
                        
                                    «δ)
                                 
                                 
                                    Στην περίπτωση ορνιθώνων με κλωβοστοιχίες όπου δεν συσσωρεύεται επαρκής ποσότητα κοπράνων σε ξύστες ή καθαριστήρες ιμάντων στο σημείο εκροής των ιμάντων, χρησιμοποιούνται τέσσερα ή περισσότερα υγρά υφασμάτινα μάκτρα τουλάχιστον 900 cm2 ανά μάκτρο, που έχουν υγρανθεί με τη χρήση των κατάλληλων διαλυτικών ουσιών (όπως π.χ. 0,8 % χλωριούχο νάτριο, 0,1 % πεπτόνη σε αποστειρωμένο απιονισμένο νερό, αποστειρωμένο νερό ή σε οποιαδήποτε άλλη διαλυτική ουσία που είναι εγκεκριμένη από την αρμόδια αρχή) για να ξύνεται όσο το δυνατόν μεγαλύτερη επιφάνεια στο σημείο εκροής όλων των προσβάσιμων ιμάντων, μετά τη χρήση τους, διασφαλίζοντας ότι κάθε μάκτρο επικαλύπτεται και στις δύο πλευρές με περιττώματα από τους ιμάντες και τις ξύστρες ή τους καθαριστήρες ιμάντων.
                                 
                              
                                    ε)
                                 
                                 
                                    Σε πολυεπίπεδο αχυρώνα ή ορνιθώνες ελεύθερης βοσκής όπου το περισσότερο υλικό περιττωμάτων αφαιρείται από τον ορνιθώνα με ιμάντες απομάκρυνσης κοπριάς, λαμβάνεται ένα ζεύγος μάκτρων για μπότες μέσω περιδιάβασης μέσα σε περιοχές με στρωμνή, σύμφωνα με το στοιχείο β) και επίσης λαμβάνονται τουλάχιστον 2 υγρά υφασμάτινα μάκτρα ως φορητά μάκτρα από όλους τους προσβάσιμους ιμάντες απομάκρυνσης κοπριάς, όπως στο σημείο δ).»
                                 
                              
                  
                        2)
                     
                     
                        Στο σημείο 3.1 προστίθεται το ακόλουθο σημείο 3.1.5:
                        
                                    «3.1.5.
                                 
                                 
                                    Σε περίπτωση συλλογής υφασμάτινων μάκτρων σύμφωνα με το σημείο 2.2.2.1 στοιχείο δ) ή ενός ζεύγους μάκτρων για μπότες και 2 υγρών υφασμάτινων μάκτρων σύμφωνα με το σημείο 2.2.2.1 στοιχείο ε), η συγκέντρωση πραγματοποιείται σύμφωνα με το σημείο 3.1.3 στοιχείο β).»
                                 
                              
                  
                        3)
                     
                     
                        Στο σημείο 3.2, η πρώτη παράγραφος αντικαθίσταται από το ακόλουθο κείμενο:
                        «Η ανίχνευση ειδών σαλμονέλας διενεργείται σύμφωνα με το πρότυπο EN ISO 6579-1.»
                     
                  
                        4)
                     
                     
                        Το σημείο 3.4 αντικαθίσταται από το ακόλουθο κείμενο:
                        «3.4.   Εναλλακτικές μέθοδοι
                        
                        Μπορούν να χρησιμοποιηθούν εναλλακτικές μέθοδοι αντί των μεθόδων ανίχνευσης και προσδιορισμού του οροτύπου που προβλέπονται στα σημεία 3.1, 3.2 και 3.3 του παρόντος παραρτήματος, εάν πιστοποιούνται σύμφωνα με το πρότυπο EN ISO 16140-2 (για εναλλακτικές μεθόδους ανίχνευσης).»
                     
                  
      
      
         
            ΠΑΡΑΡΤΗΜΑ II
            Το παράρτημα του κανονισμού (ΕΕ) αριθ. 517/2011 τροποποιείται ως εξής:
            
                        1)
                     
                     
                        Το σημείο 2.2.1 αντικαθίσταται από το ακόλουθο κείμενο:
                        
                                    «2.2.1
                                 
                                 
                                    Δειγματοληψία από τους υπευθύνους επιχειρήσεων τροφίμων
                                    
                                                α)
                                             
                                             
                                                Σε σμήνη που εκτρέφονται σε κλωβούς λαμβάνονται 2 × 150 γραμμάρια φυσικώς ομαδοποιημένων περιττωμάτων που έχουν συσσωρευτεί σε ξύστες ή καθαριστήρες ιμάντων από όλους τους ιμάντες ή ξύστες στον ορνιθώνα, αφού τεθεί σε λειτουργία το σύστημα αφαίρεσης της κοπριάς· ωστόσο, σε περίπτωση ορνιθώνων με κλωβοστοιχίες χωρίς ξύστες ή ιμάντες, πρέπει να συλλέγονται 2 × 150 γραμμάρια αναμειγμένων νωπών περιττωμάτων από 60 διαφορετικά σημεία κάτω από τους κλωβούς στις τάφρους απομάκρυνσης κοπριάς.
                                                Στην περίπτωση κλωβοστοιχιών όπου δεν συσσωρεύεται επαρκής ποσότητα κοπράνων σε ξύστες ή καθαριστήρες ιμάντων στο σημείο εκροής των ιμάντων, χρησιμοποιούνται τέσσερα ή περισσότερα υγρά υφασμάτινα μάκτρα τουλάχιστον 900 cm2 ανά μάκτρο για να ξύνεται όσο το δυνατόν μεγαλύτερη επιφάνεια στο σημείο εκροής όλων των προσβάσιμων ιμάντων, μετά τη χρήση τους, διασφαλίζοντας ότι κάθε μάκτρο επικαλύπτεται και στις δύο πλευρές με περιττώματα από τους ιμάντες και τις ξύστρες ή τους καθαριστήρες ιμάντων.
                                             
                                          
                                                β)
                                             
                                             
                                                Σε αχυρώνες ή ορνιθώνες ελεύθερης βοσκής, λαμβάνονται δύο ζεύγη μάκτρων για μπότες ή καλτσών.
                                                Τα μάκτρα για μπότες που χρησιμοποιούνται πρέπει να είναι αρκετά απορροφητικά ώστε να απορροφούν την υγρασία. Η επιφάνεια των μάκτρων για μπότες πρέπει να έχει υγρανθεί με τη χρήση της κατάλληλης διαλυτικής ουσίας.
                                                Τα δείγματα πρέπει να λαμβάνονται κατά τη διάρκεια περιδιάβασης του ορνιθώνα, η οποία να καλύπτει διαδρομή που καθιστά εφικτή τη λήψη αντιπροσωπευτικών δειγμάτων από όλα τα μέρη του ορνιθώνα ή του σχετικού τομέα. Αυτό περιλαμβάνει περιοχές με στρωμνή και σχαρωτό δάπεδο, υπό την προϋπόθεση ότι οι σχάρες είναι ασφαλείς για περιδιάβαση, αλλά όχι σε περιοχές εκτός του ορνιθώνα στην περίπτωση σμηνών με πρόσβαση σε εξωτερικούς χώρους. Στη δειγματοληψία περιλαμβάνονται όλοι οι ξεχωριστοί θάλαμοι ενός ορνιθώνα. Αφού ολοκληρωθεί η διαδικασία στον επιλεχθέντα τομέα, τα μάκτρα για μπότες πρέπει να αφαιρούνται προσεκτικά, ώστε να μην αποκολληθούν τα υλικά που έχουν προσκολληθεί σε αυτά.
                                                Σε πολυεπίπεδο αχυρώνα ή ορνιθώνες ελεύθερης βοσκής όπου αφαιρείται το περισσότερο υλικό περιττωμάτων από τον ορνιθώνα με ιμάντες απομάκρυνσης κοπριάς, λαμβάνεται ένα ζεύγος μάκτρων για μπότες κατά την περιδιάβαση μέσα σε περιοχές με στρωμνή και τουλάχιστον ένα δεύτερο ζεύγος υφασμάτινων μάκτρων από όλους τους προσβάσιμους ιμάντες απομάκρυνσης κοπριάς, όπως στο σημείο α) δεύτερο εδάφιο
                                                Τα δύο δείγματα μπορούν να ομαδοποιηθούν για να δημιουργηθεί ένα δείγμα για δοκιμή.»
                                             
                                          
                              
                  
                        2)
                     
                     
                        Στο σημείο 3.1 προστίθεται το ακόλουθο σημείο 3.1.3:
                        
                                    «3.1.3.
                                 
                                 
                                    Σε περίπτωση συλλογής υφασμάτινων μάκτρων σύμφωνα με το σημείο 2.2.1 στοιχείο α) δεύτερο εδάφιο, η συγκέντρωση πραγματοποιείται σύμφωνα με το σημείο 3.1.1.»
                                 
                              
                  
                        3)
                     
                     
                        Στο σημείο 3.2, η πρώτη παράγραφος αντικαθίσταται από το ακόλουθο κείμενο:
                        «Η ανίχνευση ειδών σαλμονέλας διενεργείται σύμφωνα με το πρότυπο EN ISO 6579-1.»
                     
                  
                        4)
                     
                     
                        Το σημείο 3.4 αντικαθίσταται από το ακόλουθο κείμενο:
                        «3.4.   Εναλλακτικές μέθοδοι
                        
                        Μπορούν να χρησιμοποιηθούν εναλλακτικές μέθοδοι αντί των μεθόδων ανίχνευσης και προσδιορισμού του οροτύπου που προβλέπονται στα σημεία 3.1, 3.2 και 3.3 του παρόντος παραρτήματος, εάν πιστοποιούνται σύμφωνα με το πρότυπο EN ISO 16140-2 (για εναλλακτικές μεθόδους ανίχνευσης).»
                     
                  
      
      
         
            ΠΑΡΑΡΤΗΜΑ III
            Το παράρτημα του κανονισμού (ΕΕ) αριθ. 200/2012 τροποποιείται ως εξής:
            
                        1)
                     
                     
                        Το σημείο 3.2 αντικαθίσταται από το ακόλουθο κείμενο:
                        «3.2.   Μέθοδος ανίχνευσης
                        
                        Η ανίχνευση ειδών σαλμονέλας διενεργείται σύμφωνα με το πρότυπο EN ISO 6579-1».
                     
                  
                        2)
                     
                     
                        Το σημείο 3.4 αντικαθίσταται από το ακόλουθο κείμενο:
                        «3.4.   Εναλλακτικές μέθοδοι
                        
                        Μπορούν να χρησιμοποιηθούν εναλλακτικές μέθοδοι αντί των μεθόδων ανίχνευσης και προσδιορισμού του οροτύπου που προβλέπονται στα σημεία 3.1, 3.2 και 3.3 του παρόντος παραρτήματος, εάν πιστοποιούνται σύμφωνα με το πρότυπο EN ISO 16140-2 (για εναλλακτικές μεθόδους ανίχνευσης).»
                     
                  
      
      
         
            ΠΑΡΑΡΤΗΜΑ IV
            Το παράρτημα του κανονισμού (ΕΕ) αριθ. 1190/2012 τροποποιείται ως εξής:
            
                        1)
                     
                     
                        Το σημείο 3.2 αντικαθίσταται από το ακόλουθο κείμενο:
                        «3.2.   Μέθοδος ανίχνευσης
                        
                        Η ανίχνευση ειδών σαλμονέλας διενεργείται σύμφωνα με το πρότυπο EN ISO 6579-1».
                     
                  
                        2)
                     
                     
                        Το σημείο 3.4 αντικαθίσταται από το ακόλουθο κείμενο:
                        «3.4.   Εναλλακτικές μέθοδοι
                        
                        Μπορούν να χρησιμοποιηθούν εναλλακτικές μέθοδοι αντί των μεθόδων ανίχνευσης και προσδιορισμού του οροτύπου που προβλέπονται στα σημεία 3.1, 3.2 και 3.3 του παρόντος παραρτήματος, εάν πιστοποιούνται σύμφωνα με το πρότυπο EN ISO 16140-2 (για εναλλακτικές μεθόδους ανίχνευσης).»